תחרות המועמדים 2024

תחרות המועמדים 2024 הייתה טורניר שחמט, שהמנצח בו זכאי להתמודד באליפות העולם בשחמט 2024 נגד אלוף העולם המכהן, דינג לירן. התחרות התקיימה בין 3 באפריל ל־22 באפריל 2024 בטורונטו, קנדה.

התחרות התקיימה במתכונת התחרויות הקודמות. 8 משתתפים התמודדו האחד נגד השני גם בלבן וגם בשחור, סך הכול 14 סיבובים.
המנצח בתחרות הוא גוקש דומרזו שסיים את התחרות עם 9/14. הוא השחקן הצעיר ביותר אי פעם שניצח בתחרות.

מיקוםשחקןתוצאהSBניצחונותדומרזונקמורהנפומניאשצ'יקרואנהראמשבאבוגוג'ראתיפירוזג'אאבסוב1 גוקש דומרזו9575½½½½½½½1½110112 היקארו נקמורה8.5565½½½½1½½100111½3 יאן נפומניאשצ'י8.5563½½½½½½½½111½½½4 פביאנו קרואנה8.5544½½½0½½½11½1½1½5 פראגנאננדה ראמשבאבו742.530½0½½½0½½1½½116 וידיט גוג'ראתי640.2530½1100½00½1½½½7 עלי רזא פירוזג'א532.7521000½0½0½½½01½8 ניג'אט אבסוב3.525.5000½0½½½000½½½0

משתתפים
הקריטריונים להעפלה לטורניר:

 המפסיד באליפות העולם בשחמט 2023: יאן נפומניאשצ'י.
 שלושת הראשונים בגביע העולם בשחמט 2023. אם אחד משני הראשונים הוא נפומניאשצ'י או לירן, המקום הרביעי יעפיל. אם שניהם סיימו בארבעת המקומות הראשונים אז המקום הנוסף יקבע לפי מד כושר.
 שני המדורגים הגבוהים ביותר בתחרות השווייצרית הגדולה של פיד"ה 2023, שלא העפילו בקריטריונים הקודמים.
 המדורג הגבוה ביותר שלא העפיל בקריטריונים הקודמים לפי התוצאות בתחרויות פיד"ה הגדולות בשנת 2023
 המדורג הגבוה ביותר לפי מד כושר בינואר 2024 שלא העפיל בקריטריון קודם.

דרך העפלהשםגילמד כושרדירוג עולמימספר נקודות בתחרותהמפסיד באליפות העולם בשחמט 2023 יאן נפומניאשצ'י3327587½8גביע העולם בשחמט 2023  3328301  פראגנאננדה ראמשבאבו 182747147  פביאנו קרואנה 3128032½8 ניג'אט אבסוב 282632114½3 שני הראשונים בתחרות השווייצרית הגדולה של פיד"ה 2023 וידיט גוג'ראתי292727256 היקארו נקמורה3527893½8המדורג ראשון בסבב תחרויות פיד"ה 2023  גוקש דומרזו172743169המדורג הגבוה ביותר בינואר 2024 שלא העפיל עלי רזא פירוזג'א20276065

השתתפות מגנוס קרלסן בתחרות המועמדים
מגנוס קרלסן לא התמודד על מנת לשמור על תארו כאלוף העולם באליפות העולם בשחמט 2023 בטענה שיש לשנות את הפורמט וכל עוד הפורמט לא ישתנה, הוא לא ישתתף. בעקבות זאת הוא איבד את תוארו לדינג לירן. באוגוסט 2023, בעקבות העפלתו לחצי גמר גביע העולם הוא הודיע שוב כי כל עוד הפורמט לא ישתנה, הוא לא יתמודד בתחרות המועמדים. בינואר 2024 כשפורסמה רשימת השחמטאים שהעפילה, הודיע קרלסן רשמית שהוא לא ישתתף בתחרות המועמדים, תוך ציון שהסיבה העיקרית לכך היא שהוא לא נהנה מזה.

העפלה לפי מד כושר
בתחילת חודש דצמבר 2023, לאחר שנקבעו העולים לפי שאר הקריטריונים נשארו שלושה בתחרות על הכרטיס לפי מד כושר, הצרפתי עלי רזא פירוזג'א והאמריקאים וסלי סו וליינייר דומינגס פרס, זאת לאחר שפירוזג'א הפסיד 13 נקודות דירוג בעקבות הופעה לא טובה בגביע סינקפילד בסוף נובמבר. בעקבות זאת, מועדון השחמט של שארטר ארגן 6 משחקים בין פירוזג'א לרבי אומן שגם נקרא "הדרך לתחרות המועמדים". פירוזג'א צריך היה לנצח את ששתם או לנצח את החמישה הראשונים ולא לשחק את המשחק האחרון. פירוזג'א ניצח את ה־5 הראשונים והחליט גם לשחק את המשחק השישי. אולם המשחק השישי הסתיים בתיקו כך שפירוזג'א לא עקף את סו. בעקבות זאת נקבעו לפירוזג'א משחקים נוספים נגד רבי אומן ב־25 בדצמבר.

ב־25 בדצמבר, הוציאה פיד"ה כללים חדשים שתוקפם היה מיידי שאמרו שרק תחרויות שנקבעו חודש מראש ושמשתתף בהן לפחות שחמטאי אחד עם מד כושר מעל 2700 (או אישה עם מד כושר מעל 2500) ייחשבו. בעקבות זאת, המשחקים הנוספים של פירוזג'א בוטלו. פירוזג'א החליט לפרוש מאליפות העולם בשח מהיר ובבליץ ובמקום זאת הוא השתתף בתחרות השחמט הפתוחה של רואן. בתחרות הוא ניצח בכל 7 הסיבובים, כולל את השחמטאי גטה קמסקי, והוא קיבל מספיק נקודות דירוג כדי לעקוף את סו.

סו בעצמו טען במהלך דצמבר שהמשחקים המוזמנים לטובת העפלה היא דרך לא תקינה וסירב להשתתף במשחקים כאלו בעצמו. בעקבות כך, כשפורסם דירוג ינואר 2024 דורג פירוזג'א ב־2 נקודות מד כושר מעל סו והעפיל לתחרות המועמדים.

מהלך התחרות

 סיבוב 1 – 4 באפריל 2024 פביאנו קרואנה (0)  היקארו נקמורה (0)  ½–½ ניג'אט אבסוב (0)  יאן נפומניאשצ'י (0)  ½–½ עלי רזא פירוזג'א (0)  פראגנאננדה ראמשבאבו (0)  ½–½ גוקש דומרזו (0)  וידיט גוג'ראתי (0)  ½–½ סיבוב 2 – 5 באפריל 2024 היקארו נקמורה (½)  וידיט גוג'ראתי (½) 0–1 פראגנאננדה ראמשבאבו (½) גוקש דומרזו (½) 0–1 יאן נפומניאשצ'י (½)  עלי רזא פירוזג'א (½) 1–0 פביאנו קרואנה (½)  ניג'אט אבסוב (½) 1–0 סיבוב 3 – 6 באפריל 2024 ניג'אט אבסוב (½)  היקארו נקמורה (½)  ½–½ עלי רזא פירוזג'א (½)  פביאנו קרואנה (½1) ½–½ גוקש דומרזו (½1)  יאן נפומניאשצ'י (½1)  ½–½ וידיט גוג'ראתי (½1)  פראגנאננדה ראמשבאבו (½) 0–1 סיבוב 4 – 7 באפריל 2024 היקארו נקמורה (1)  פראגנאננדה ראמשבאבו (½1)  ½–½ יאן נפומניאשצ'י (2)  וידיט גוג'ראתי (½1)  1–0 פביאנו קרואנה (2)  גוקש דומרזו (2)  ½–½ ניג'אט אבסוב (1)  עלי רזא פירוזג'א (1)  ½–½ סיבוב 5 – 9 באפריל 2024 עלי רזא פירוזג'א (½1)  היקארו נקמורה (½1)  0–1 גוקש דומרזו (½2)  ניג'אט אבסוב (½1)  1–0 וידיט גוג'ראתי (½1)  פביאנו קרואנה (½2)  ½–½ פראגנאננדה ראמשבאבו (2)  יאן נפומניאשצ'י (3) ½–½ סיבוב 6 – 10 באפריל 2024 גוקש דומרזו (½3)  היקארו נקמורה (½2) ½–½ וידיט גוג'ראתי (2)  עלי רזא פירוזג'א (½1) 1–0 פראגנאננדה ראמשבאבו (½2)  ניג'אט אבסוב (½1) 1–0 יאן נפומניאשצ'י (½3) פביאנו קרואנה (3) ½–½ סיבוב 7 – 11 באפריל 2024 היקארו נקמורה (3)  יאן נפומניאשצ'י (4) ½–½ פביאנו קרואנה (½3)  פראגנאננדה ראמשבאבו (½3) ½–½ ניג'אט אבסוב (½1)  וידיט גוג'ראתי (3) ½–½ עלי רזא פירוזג'א (½1)  גוקש דומרזו (4) 1–0

 סיבוב 8 – 13 באפריל 2024 היקארו נקמורה (½3)  פביאנו קרואנה (4) 1–0 יאן נפומניאשצ'י (½4)  ניג'אט אבסוב (2) ½–½ פראגנאננדה ראמשבאבו (4)  עלי רזא פירוזג'א (½2) ½–½ וידיט גוג'ראתי (½3)  גוקש דומרזו (4)  0–1 סיבוב 9 – 14 באפריל 2024 וידיט גוג'ראתי (½3)  היקארו נקמורה (½4) 1–0 גוקש דומרזו (5)  פראגנאננדה ראמשבאבו (½4) ½–½ עלי רזא פירוזג'א (3)  יאן נפומניאשצ'י (5) ½–½ ניג'אט אבסוב (½2)  פביאנו קרואנה (4) ½–½ סיבוב 10 – 15 באפריל 2024 היקארו נקמורה (½4)  ניג'אט אבסוב (3) 1–0 פביאנו קרואנה (½4)  עלי רזא פירוזג'א (½3) 1–0 יאן נפומניאשצ'י (½5)  גוקש דומרזו (½5) ½–½ פראגנאננדה ראמשבאבו (5)  וידיט גוג'ראתי (½4) ½–½ סיבוב 11 – 17 באפריל 2024 פראגנאננדה ראמשבאבו (½5)  היקארו נקמורה (½5) 0–1 וידיט גוג'ראתי (5)  יאן נפומניאשצ'י (6) 0–1 גוקש דומרזו (6)  פביאנו קרואנה (½5) ½–½ עלי רזא פירוזג'א (½3)  ניג'אט אבסוב (3) 1–0 סיבוב 12 – 18 באפריל 2024 היקארו נקמורה (½6)  עלי רזא פירוזג'א (½4) 1–0 ניג'אט אבסוב (3)  גוקש דומרזו (½6) 0–1 פביאנו קרואנה (6)  וידיט גוג'ראתי (5) 1–0 יאן נפומניאשצ'י (7)  פראגנאננדה ראמשבאבו (½5) ½–½ סיבוב 13 – 20 באפריל 2024 יאן נפומניאשצ'י (½7)  היקארו נקמורה (½7) ½–½ פראגנאננדה ראמשבאבו (6)  פביאנו קרואנה (7)0–1 וידיט גוג'ראתי (5)  ניג'אט אבסוב (3) ½–½ גוקש דומרזו (½7)  עלי רזא פירוזג'א (½4) 1–0 סיבוב 14 – 21 באפריל 2024 היקארו נקמורה (8)  גוקש דומרזו (½8)½–½ עלי רזא פירוזג'א (½4)  וידיט גוג'ראתי (½5) ½–½ ניג'אט אבסוב (½3)  פראגנאננדה ראמשבאבו (6) 0–1 פביאנו קרואנה (8)  יאן נפומניאשצ'י (8) ½–½

מקראה: השחקן מימין הוא המשחק בלבן. בסוגריים מופיע מספר הנקודות לפני תחילת הסיבוב.

סיבוב ראשון
בסיבוב הראשון של תחרות המועמדים 2024 הסתיימו בתיקו כל ארבעת המשחקים. לפי הכללים החדשים, שחקנים שמייצגים את אותה מדינה נפגשים מוקדם ככל האפשר, וכך בסיבוב הראשון נפגשו שני שחקנים מארצות הברית ושניים מהודו. לפביאנו קרואנה הייתה ההזדמנות הטובה ביותר לנצח אחרי שהיקארו נקמורה נתן לו יתרון די יציב לאחר שהסתיימה הפתיחה. 23...צ:ו2? של נקמורה הייתה טקטיקה מעניינת אך שגויה אבל קרואנה לא מצא את הדרך הנכונה והיתרון שלו נמוג. גם עלי רזא פירוזג'א ופראגנאננדה ראמשבאבו לא נמנעו מקרב עם סיכונים לשני הצדדים והמשחק הזה הסתיים בתיקו על ידי חזרה משולשת של אותה עמדה. גוקש דומרזו ווידיט גוג'ראתי סיימו בתיקו משחק שהחל בהסתעפות סמי טאראש בגמביט המלכה. המסע ה-17...רז4 נראה מזעזע ושכנע את גוקש לחזור חזרה משולשת על אותה עמדה. ליאן נפומניאשצ'י היה תיקו נוח בשחור מול ניג'אט אבסוב.

סיבוב שני
הסיבוב השני היה מרחץ דמים כאשר כל ארבעת המשחקים הסתיימו בהכרעה. וידיט גוג'ראתי היה המנצח הראשון לאחר המסע המפתיע 11...ר:ח3! שהוציא את היקארו נקמורה מאיזון, המשחק לא נגמר ולנקמורה היו הזדמנויות לשוויון אבל הטעות האחרונה 18.רה2? עלתה לנקמורה במשחק. פביאנו קרואנה היה מתוסכל מהתיקו שלו בסיבוב הראשון והוא היה זקוק לניצחון כיוון שזה היה משחקו השני ברציפות בלבן. הוא לא בהכרח היה טוב יותר מול ניג'אט אבסוב לאורך כל הדרך, אבל יריבו החל להחליש את עמדת המלך שלו וקרואנה בסופו של דבר ניצח עם התקפת כלים ישירה. פראגנאננדה ראמשבאבו נגד גוקש דומרזו היה משחק פרוע, כאשר פראגנאננדה נאלץ כל הזמן להצדיק את כוונותיו התוקפניות. בסופו של דבר הוא החמיץ הזדמנות להשוות ומהר מאוד הגיע לעמדה אבודה. יאן נפומניאשצ'י ניצח במשחק הארוך של היום את עלי רזא פירוזג'א. נפומניאשצ'י השתמש ברעיון ששיחק פעם אחת בעבר, התוצאה הייתה עמדה מאוד לא מאוזנת ולפירוזג'א היו הזדמנויות אבל הוא טעה בחישוב ולמרות שהמלך של נפומניאשצ'י הוצעד לאמצע הלוח שום דבר רע לא קרה לו והמשחק הסתיים.

סיבוב שלישי
פראגנאננדה ראמשבאבו ניצח את וידיט גוג'ראתי בסיבוב השלישי של תחרות המועמדים – וזה היה המשחק המכריע היחיד בסיבוב. נראה שפראגנאננדה הגיע לתחרות המועמדים בכוונה לעשות את הבלגן הגדול ביותר על הלוח, בסיבוב השני זה לא עבד, ובשלישי זה עבד. המסעים של וידיט 29. מהד4 ולאחריו 32. ב4 עלו לו במשחק. לגוקש דומרזו הייתה הזדמנות לנצח את יאן נפומניאשצ'י, הוא היה צריך למצוא את המסע 29.א4 או 30.א4 שפחות או יותר כופה על השחור ב:א4 ואחריו לשים כלי על ג4 עם יתרון גדול. בפועל הוא החליף צריחים ורוב היתרון שלו נעלם. פביאנו קרואנה השיג תיקו נוח יחסית עם הכלים השחורים מול עלי רזא פירוזג'א וניג'אט אבסוב והיקארו נקמורה נראו שניהם מרוצים מהתיקו היום.

סיבוב רביעי
יאן נפומניאשצ'י הוביל את תחרות המועמדים לאחר ניצחון על וידיט גוג'ראתי והיו לו 3 נקודות מתוך 4, חצי נקודה מפביאנו קרואנה וגוקש דומרזו.

האם נפומניאשצ'י יכול היה לזכות בתחרות המועמדים בפעם השלישית ברציפות? מדווחי המומחים יוצא שהוא היה קצת נינוח מדי, אך לפעמים התנהגות כזו עדיפה לאין שיעור מלהיות מתוח מדי, בעיה שהמומחים אומרים שיש לוידיט גוג'ראתי. נפומניאשצ'י הגיע עם רעיון חדש של 12.פח2 נגד הגנת ברלין של וידיט, עמדתו של וידיט הייתה בסדר עד 26...צב3?! (26...ג4) ואז העמדה נהייתה גרועה יותר ותחת לחץ עם הצריח שהוא קבר ב-ב3 37...רה8? (37...פ:ה7 אולי גם מפסיד אבל היה צריך לנסות) ולא הייתה דרך חזרה אחרי זה.

פביאנו קרואנה זכה ברגלי במשחק מול גוקש דומרזו אבל זה לא הביא ליתרון מרשים במיוחד ובסופו של דבר המשחק הסתיים בתיקו. ניג'אט אבסוב לא השיג כלום מול עלי רזא פירוזג'א, הוא נכנס לסיום של מלכות עם רגלי פחות ולמרות שהיה סיום קשה הוא הצליח להשיג תיקו. היקארו נקמורה נגד פראגנאננדה ראמשבאבו היה משחק בהגנת ברלין שהסתיים בתיקו על ידי חזרה על מסעים, לאחר שמתחילת המשחק אף אחד מהשחקנים לא לקח סיכון.

סיבוב חמישי
הסיבוב החמישי של המועמדים יכול היה להסתיים כאשר כל ארבעת המשחקים מסתיימים בהכרעה. למעשה התוצאה בשני המשחקים שכן הוכרעו נקבעה רק בטעויות בסיומם של משחקים ארוכים מאוד ושני המשחקים שהסתיימו בתיקו הסתיימו לאחר שיתרונות ענק נשמטו. בסופו של דבר המובילים בתחרות היו גוקש דומרזו ויאן נפומניאשצ'י במרחק של חצי נקודה מפביאנו קרואנה ולשלושתם הייתה סיבה טובה להודות לאלת המזל שהאירה להם פנים.

פראגנאננדה ראמשבאבו לא נזקק שום עידוד כדי לישם רעיונות התקפה מסוכנים אבל זה בכל זאת מה שהמוביל בתחרות נפומניאשצ'י עשה כשלקח רגלי בהגנת פטרוב. נפומניאשצ'י לא הצליח למצוא את דרכו בסיבוכים ואחרי 23...פג5? (23...ר:ח2+) הוא הלך לאיבוד עם המהלך 26.מהה5! המסע המנצח, פראגנאננדה לא מצא זאת ונפומניאשצ'י חמק בסופו של דבר והמשיך להוביל בתחרות. לנפומניאשצ'י תמיד יהיו רגעים חלשים כמו זה, אבל אם הוא לא ייענש יש סיכוי גבוה יותר שהוא פשוט יצלח הלאה כפי שעשה פעמיים בעבר, זו הייתה הצלה גדולה מאוד עבורו וחדשות רעות לשאר המשתתפים. גוקש דומרזו הצטרף בהובלה במשחק שכלל לא היה משכנע אבל הסתיים בניצחון ארוך מאוד מול ניג'אט אבסוב, הוא המשיך לקבל יתרונות גדולים ואז לשמוט אותם, בסוף היה לו רגלי בסיום של מלכה ורגלי נגד מלכה, ממש מאתגר עבור אבסוב ולמרות שהעמדה הייתה תיקו תאורטי, הוא טעה והפעם לא חמק מההפסד. וידיט גוג'ראתי הוביל מייד מפתיחת המשחק מול פביאנו קארואנה אך מצא למעשה את המהלך היחיד על הלוח שהביא לשח תמידי. היקארו נקמורה ניצח את עלי רזא פירוזג'א במשחק שהגיע לסיום מסובך שבו לנקמורה היה פרש ורגלים נגד צריח. פירוזג'א, עצבני, כמעט הפסיד בזמן, אבל המסע ששיחק שם את המלך שלו על ערוגה שלא אפשרה לעצור את אחד מהרגלים של נקמורה והוא נאלץ להיכנע.

סיבוב שישי
היקארו נקמורה הגיע עם רעיון חדש בהסתעפות די נדירה של הדרקון המואץ בפתיחה הסיציליאנית. 7...ג4 היה מסע חדש וכבר 8.ד3?! לא היה הניסיון הטוב ביותר (כנראה 8.צה1 או 8.ב3). נקמורה השקיע זמן על המסע 16...א5 וכפה במדויק עמדה מאוד שקולה.

וידיט גוג'ראתי ניצח ישר מהפתיחה מול עלי רזא פירוזג'א. 11...רב7 ו-13...מה:ו2 היו שניהם מהלכים רעים.

המשחק האחרון לסיום היה פראגנאננדה ראמשבאבונגד – ניג'אט אבסוב היה משחק גרוע לפי תוכנות המחשב. שני השחקנים היו מחוץ לתאוריה בשלב מוקדם של סמי טאראש וההערכה נעה בין יתרון משמעותי ללבן לשווה. אבסוב איבד את הסיכויים במסעים האחרונים לפני ביקורת הזמן, 38...צ:ו6? היה המהלך המפסיד, הוא פותח את השורה השלישית והקשה על שמירה על הצריחים. 38...צד6 או 38...מז6 או אפילו 38...א5 היו כולם שווים. 40...מז7? סיים את כל הספקות באשר לתוצאה, כיוון שהצריחים הוחלפו במהירות, ואז אי אפשר היה לעצור את הרגלים באגף המלכה.

יאן נפומניאשצ'י פתח בפתיחת ארבעת הפרשים נגד פביאנו קארואנה והמשחק הסתיים בתיקו במסע ה-41 ללא שהיה למי מהצדדים סיכוי להשיג יותר מתיקו. זו אסטרטגיה חוקית להימנע מקרב מול יריבים שהם כנראה היריבים העיקריים שלך אם אתה חושב שאתה יכול להשיג את מרב הנקודות מיתר השחקנים. זה בדיוק מה שמגנוס קרלסן עשה בתחרות המועמדים בלונדון. נפומניאשצ'י הסביר שרוב ההכנות שלו כוונו להגנה הסיציליאנית של קרואנה. אנאנד אמר בפרשנות שתוצאות תיקו אסטרטגיות כאלה וימי מנוחה נוספים הם חלק מרכזי באסטרטגיה ושנפומניאשצ'י למד זאת וביצע זאת בצורה מושלמת בתחרות המועמדים האחרונה בה הוא ניצח.

סיבוב שביעי
יאן נפומניאשצ'י מוביל את תחרות המועמדים עם 4.5/7 בחצי הדרך. נפומניאשצ'י לא נראה יציב כל כך בשלושת הסיבובים האחרונים ובסיבוב השביעי הוא והיקארו נקמורה ערכו תחרות זיכרון מסמרת שער בפתיחה הרוסית. נראה שנפומניאשצ'י היה הראשון ששכח משהו חשוב כמו שהמסע 21...רו5? היה גרוע משמעותית מ-21...מז8. נקמורה חשב זמן רב על המסע ה-25.מהה2 שלו שהתברר כמקום השני הטוב ביותר על פי התוכנה ל-24.פדו3 עם הערכה של למעלה מ-+1. נפומניאשצ'י הבין את הבעיה ואחרי מהה2 שיחק 25...פה4! מיד עם הקלה ברורה, המשחק היה שקול ולנפומניאשצ'י לא הייתה בעיה להשיג תיקו.

נראה היה שעלי רזא פירוזג'א הולך להיות מסוכן מכיוון שהיה די ברור שהוא לא מתמודד כדי לנצח בתחרות, אבל באותו היום הוא ניצח את המוביל המשותף גוקש דומרזו. פירוזג'א נקט בשיטת לונדון והעמדה של גוקש הייתה שקולה במסע ה-20 וטובה יותר אחרי 21.צא1?! בהדרגה המשחק הפך לשקול והמלכות הוחלפו. אבל לקראת ביקורת הזמן הראשונה גוקש הימר שרגלי המעבר שלו בטור א' משמעותי יותר מאיומי המלך של פירוזג'א, ההערכה נשארה שקולה עד 36...מח7? (36...ב5) 37.צו3 א3? (37...מז8 היה טוב יותר אבל עדיין מפסיד) ופירוזג'א כפה מט אחרי 39.פו8!

פביאנו קרואנה נקט בהסתעפות של הגנה צרפתית מתקדמת נגד פראגנאננדה ראמשבאבו. ההודי החליף את הפתיחה שלו בכל סיבוב והיה מאוד בלתי צפוי. קרואנה היה טוב יותר לאחר הפתיחה, אבל במסע ה-17 זה היה שחור שהגיע לשוויון, ולאחר חילופי כלים שהתרחשו בהתמדה סוכם תיקו במסע ה-41.

וידיט גוג'ראתי קיבל הזדמנויות ניצחון רציניות כשחור בפתיחה הספרדית מול ניג'אט אבסוב. בהתחלה הלבן היה טוב יותר אבל 31.פה2? הייתה טעות שלאחריה השחור השתלט על העמדה אבל לקראת ביקורת הזמן הראשונה אף אחד מהצדדים לא שיחק את ה-37...צד6 הטובים ביותר? (37.מהד6!) 39.Nb1? (39.פג3=) ו-41.ז4?= (41.צח7!) לאחר מכן נשאר השוויון והמשחק הסתיים בתיקו ב־52 מסעים.

סיבוב שמיני
גוקש דומרזו הצטרף ליאן נפומניאשצ'י בהובלת התחרות והיקארו נקמורה מתמודד מול פראגנאננדה ראמשבאבו. ההפסד של פביאנו קרואנה לנקמורה החזיר אותו ל-50% – ללא ספק מכה גדולה עבורו.

גוקש התאושש מההפסד שלו בסיבוב השביעי עם ניצחון מול וידיט גוג'ראתי בהגנת שני הפרשים עם 4.ד3. באופן שטחי זה נראה כאילו לוידיט הייתה יוזמה לאחר הפתיחה, הוא מקדם רגלים ופורץ קדימה, אבל לגוקש היה את טור א' והעמדה של הלבן התדרדרה כמעט בכל מסע. גוקש התקדם במורד טור א', פנה שמאלה לכיוון המלך של וידיט והביא למט.

נקמורה ניצח את קרואנה ב-35 מסעים מהסתעפות ברלין שקטה בפתיחה ספרדית. סוקרי המשחק התקשו להאמין, ששחקן ברמה של קרואנה יכול לאבד את העמדה שהייתה לו במסע ה-24 אבל החל מ-24...מהז5?! (עדיף 24...צה7) ואחרי 28...פו8?! (28...מהד7 היה טוב יותר) השחור היה בבעיה רצינית. 29...מהד8?! (29...מהד7) 30.ח5 (30.מהו4 עדיף) 30...רד7? (30...מהב6 לא היה כל כך רע לשחור) שחור כבר אבוד ו-33...ב5? סיים את המשחק בטקטיקה פשוטה.

פראגנאננדה נגד עלי רזא פירוזג'א נראה כאילו זה עשוי להיות המשחק המרכזי של אותו היום, 5...מהג7 היה אמור להיות הפתעה אבל אחרי 6.פגב5 של פראגנאננדה, המהלך ה-12 הכי נפוץ בעמדה הזו, אם כי עדיין עם ציון חיובי לגבי לבן, עלי רזא החל לחשוב ממושכות. 12...פה7 היה מסע חדש והתוכנות סבורות ש-13.ב3 היא התגובה הטובה ביותר, ההצרחה 13.0-0 עם ג3 ו-ב4 אחריו נראתה כמו תוכנית שגויה, אם כי העמדה עדיין הייתה שקולה. זמן קצר לאחר מכן התרחשו חילופיים דינמיים עד שלא היה מה לעשות מלבד להסכים על תיקו.

נפומניאשצ'י נגד ניג'אט אבסוב החל בפתיחה רוסית שבה התוכנות קובעות שהשחור השווה במסע ה-22. במסע ה-36 המשימה של השחור הייתה ברורה, העמדה הייתה שקולה אבל עם זוג רגלים באגף המלכה זה עדיין היה שחור שהיה צריך לדייק, ואכן אבסוב שיחק בצורה מושלמת ולא היה בבעיה הקטנה ביותר. תיקו סוכם לאחר 63 מסעים.

סיבוב תשיעי
הסיבוב התשיעי של התחרות ראה רק משחק אחד שהסתיים בהכרעה כשוידיט גוג'ראתי ניצח את היקארו נקמורה, אבל המוביל המשותף יאן נפומניאשצ'י נראה בצרות מול עלי רזא פירוזג'א. בסופו של דבר גוקש דומרזו ונפומניאשצ'י חלקו את ההובלה עם 5.5/9 חצי נקודה מפראגנאננדה ראמשבאבו.

נראה היה שנקמורה החליט להתעקש ולנסות לזכות לאחר הניצחון שלו בסיבוב ה-8 נגד פביאנו קרואנה, אבל נדחק לאחור כשהפסיד בפעם השנייה מול וידיט. ההפסד של נקמורה בסיבוב השני היה עבורו מכה קשה, במשחק הזה הוא פשוט הוכרע על ידי משקחו המשובח של וידיט. נקמורה עמד שווה בפתיחה, 20...צג8 (20...פו4=) הייתה התחלה של תוכנית גרועה, 21.צא3 ג5? (21...פו4 יתרון קל של לבן היה המהלך הטוב ביותר) היה ממש רע והלבן היה צריך להיות הרבה יותר טוב, אבל רק אם וידיט היה מוצא 22.פז4. אחרי 22.ד:ג4?! העמדה אחרי 22...פו5 היה שקולה. נקמורה שוב היה בסדר אבל עד מהרה השתבש 24.ב4 צג8?! (24...א:ב4=) ווידיט זכה ברגלי חשוב בטור א'. עם 27...פ:ה5? (27...צגד8) נקמורה עשה את מה שהתברר כשגיאה המכרעת כאשר וידיט שיחק במדויק עד סוף המשחק ולא נתן הזדמנויות נוספות.

פירוזג'א הפעיל לחץ גדול על נפומניאשצ'י. הוא בחר בפתיחת רטי בהסתעפות איטית מאוד בלבן והצליח להשיג יתרון משמעותי. נראה שרגע המפתח היה לאחר המהלך ה-29. לבן היה צריך לבחור בין 30.ז:ו6 כפי ששיחקו או לסגור את האגף של המלך עם 30.ז6 ואז לפתוח את אגף המלכה. הדרך שבה בחר פירוזג'א נראתה מסוכנת לשחור אבל נפומניאשצ'י החזיק מעמד, 30.ז6 נראה מבטיח יותר בדיעבד.

גוקש נגד פראגנאננדה היה משחק תמרון איטי. התוכנות מעריכות שללבן היה אולי יתרון קטן בסביבות המסע ה-30, אבל זה פשוט נראה כמו תיקו שבו היטיבו השחקנים לשחק. פביאנו קרואנה כמעט ניצח בפתיחה עם הכלים השחורים מול ניג'אט אבסוב. 3.רב4 בגמביט המלכה הנדחה הפך לסמי סלאבי. קרואנה היה בסדר אבל אבאסוב לא נתן ויתר והמשחק הסתיים בתיקו לאחר 44 מסעים.

סיבוב עשירי
הסיבוב העשירי של תחרות המועמדים ראה את המובילים גוקש דומרזו ויאן נפומניאשצ'י מסיימים בתיקו את משחקם, ואת היקארו נקמורה ופביאנו קרואנה מנצחים במשחקיהם. זה השאיר את המובילים עם 6 נקודות ואת פראגנאננדה ראמשבאבו, נקמורה וקרואנה עם 5.5 ווידיט גוג'ראתי עם 5 נקודות.

נפומניאשצ'י שיחק הסתעפות יציבה של הפתיחה הספרדית נגד גוקש. נראה שנקודת העניין העיקרית הייתה האם 19.ג3 יוביל למשהו, אבל זה היה מהלך שהציעו התוכנות ולא מסע שבן אנוש מתכנן. לאחר 19.צד3 העמדה הייתה שקולה עד לסיום המשחק.

נקמורה בנה יתרון גדול מאוד כבר במהלך ה-18 מול ניג'אט אבסוב בפתיחה הרוסית. נקמורה לא בחר במסעים המדויקים ביותר לאחר מכן אבל העמדה של אבסוב נשארה בעייתית עד 27.רו4?! (27.ז5 ולהמשיך בהתקפה היה מסע מנצח) ופתאום לא רק שנקמורה לא עמד טוב יותר אלא שעמדתו הייתה גרועה יותר ואולי אף מפסידה. ואז העמדה במשחק התהפכה שוב ל-36...מהה7? (36...רג7 היה המהלך הטוב ביותר ולמעשה היחיד עבור השחור) 37.רה5! ולבן שוב מנצח. 38.פה3! היה מסיים את המשחק אבל גם אחרי 38.פז3 צ:ה5 הנזק לעמדת השחור כבר נגרם ונקמורה זכה במשחק.

קרואנה ניצח את עלי רזא פירוזג'א במשחק פרוע. 6.צז1 הבהיר שקרואנה ידע שהוא צריך להמר במשחק זה. המשחק היה קשה באופן מובהק, 13...רה6? הייתה טעות אבל שני השחקנים החמיצו ש-14.ר:ה6 למעשה זוכה ללבן אחרי 14...ו:ה6 15.ה5 המדויק. 14.רה2 במקום השאיר לבן ללא כל יתרון. בתחרות זו לא הייתה תוספת זמן עד למסע ה-40 והמשחק הזה הוכרע בגלל דוחק זמן כשפירוזג'א הורס את עמדתו כשנותרו לו מספר שניות בלבד למסעים האחרונים שלו עד למסע ה-40.

פראגנאננדה נגד וידיט היה משחק סולידי של שני השחקנים בהסתעפות ברלין של הפתיחה הספרדית והמשחק הסתיים בתיקו.

סיבוב אחד עשר
יאן נפומניאשצ'י ניצח במאבק מרתק מול וידיט גוג'ראתי בסיבוב האחד-עשר של תחרות המועמדים. לא רק שנפומניאשצ'י ניצח, הוא ניצח עם הכלים השחורים, במשחק שדווקא וידיט היה זה שקיבל סיכויי ניצחון. וידיט בחר בהסתעפות צדדית של הפתיחה הרוסית, וגם לאחר חילופי המלכות העמדה נשארה מסובכת ו-33...צב3? (33...מז7!) קלקל את העמדה לפי התוכנות. לאחר 34.ח5! ואז 35...א5? 36.ר:א3 ד5 נחשב למפסיד לשחור, אך רק לאחר ויתור על כלי. לאחר 58.רב3?! ו-60.פב2+? נפומניאשצ'י עמד זכוי במפתיע וההמרה של העמדה לזכייה הייתה הרבה יותר קלה. מוקדם יותר היקארו נקמורה היה מרשים ביותר בנצחו את פראגנאננדה ראמשבאבו בכלים השחורים במשחק שמתחיל 1. ד4 ד5 2. פו3 פו6 3. ג4 ג5!. גוקש דומרזו היה זה שניסה לזכות במשחקו מול פביאנו קרואנה, אך המשחק הסתיים בתיקו. עלי רזא פירוזג'א ניצח את ניג'אט אבסוב. כל זה הותיר את נפומניאשצ'י מוביל עם 7/11, את גוקש ונקמורה עם 6.5/11 ואת קרואנה במצב שכמעט מחייב לנצח עם 6/11 כשנותרו שלושה סיבובים לסיום.

סיבוב שנים עשר
יאן נפומניאשצ'י בחר בהסתעפות של ההגנה הצרפתית מול פראגנאננדה ראמשבאבו ואחרי תשעה מהלכים השחור כבר השיג שוויון. עמדת פראגנאננדה אולי הייתה מעט יותר טובה (33...ג6!?) אבל המשחק הסתיים בתיקו. משחק בלבן מבוזבז עבור נפומניאשצ'י שהוא עלול היה להתחרט עליו.

היקארו נקמורה בחר אף הוא בנוסח החילופים של ההגנה הצרפתית בלבן מול עלי רזא פירוזג'א, אבל עם 7.מהא4+ המשחק הפך להיות מאוד חריף. לאחר מכן הציע נקמורה רגלי והתעוררו סיבוכים גדולים. 17.א3 ד4!? (17...פ:ו2 הייתה הבחירה של התוכנה). השחור קיבל משחק שקול עד 21...פ:ה1? (21...מהד7=) ואז נקמורה השתלט עד 34.רה1?!= שאיפשר לפירוזג'א לחזור למשחק. פירוזג'א הצליח להגיע לביקורת הזמן אבל המסע הראשון שלו אחרי ביקורת הזמן 41.ז5? (41.צא3!) הייתה הטעות המכרעת.

דומרזו גוקש בשחור הצליח להכניס את ניג'אט אבסוב ללחץ כבר מהפתיחה, כשנדמה היה שחזה את התשובות של יריבו להסתעפות בהגנה נימצו-הודית יוצאת דופן שבה בחר. גוקש זכה ברגלי א' של יריבו אבל היה רחוק מאוד מלהמיר את היתרון לניצחון. 37.ג4?! (37.צא2!) הייתה תחילת ההתדרדרות שהובילה לעמדה זכויה כבר במסע ה-41 של שאותה ניצח גוקש במסע ה-57.

פביאנו קרואנה ידע שעליו לנצח את וידיט גוג'ראתי כדי להישאר במאבק על המקום הראשון. בפתיחה האיטלקית קיבל קרואנה יתרון קטן אחרי 23.מהג5, לא הרבה לפי התוכנות אבל מספיק כדי להפעיל לחץ על וידיט. קרואנה זכה ברגלי במסע ה-35 אבל 37.צח5? (35.ב4) מיקם את הצריח במקום לא מוצלח ואיפשר לווידיט הזדמנויות להציל את המשחק אבל 40...צב8? (40...מהו4) הייתה טעות מפסידה. 43.רו5?! (43.ב5!) לא היה הכי מדויק אבל קרואנה ניצח בכל זאת במהרה.

סיבוב שלושה עשר
גוקש דומרזו נמצא על סף ניצחון בתחרות המועמדים. ניצחון בסיבוב האחרון עם הכלים השחורים מול היקארו נקמורה יכול היה להבטיח לו את המקום הראשון. בפיגור של חצי נקודה נמצאו יריבו נקמורה וכן פביאנו קרואנה ויאן נפומניאשצ'י שהתמודדו זה מול זה בסיבוב האחרון. גוקש יכול היה בהחלט לנצח את התחרות עם תיקו, שאר השחקנים היו זקוקים לניצחון. יכול היה להיות גם מקום ראשון משותף, והמנצח היה נקבע על ידי משחק מהיר ואחריו משחק בזק, במידת הצורך.

גוקש ניצח את עלי רזא פירוזג'א בן ה-20, שעבורו התחרות היוותה כישלון, בגלל גישתו הרגשית לשחמט. לדברי הפרשנים אלא אם כן פירוזג'א ילמד להירגע, לא ברור איך הוא יוכל להתקדם. המשחק נפתח בהסתעפות של הגנת ברלין בפתיחה הספרדית שבה עמדת פירוזג'א הייתה לפחות שווה, 32...ז5 היה ניסיון מוטעה לשאוף לניצחון, אבל כתוצאה מכך נשאר פירוזג'א בעמדת התגוננות. 43...מח8?! (43.מהז6+!=) היה צעד בכיוון הלא נכון 44...צז8? (44...מהז6 שוב) 45.מהז5?! (45.מהח6!) 45...מהז6? (45...פה6! הזדמנות אחרונה להילחם באמת) שלאחריה לבן לא עשה שום טעות בהמרה העמדה לזכייה. גוקש צפוי היה לשחק חזק מול נקמורה ולראות לאן זה מביא אותו.

נקמורה הפתיע את נפומניאשצ'י עם 4...רג5 בפתיחה הספרדית והיה מוכן היטב. זה נראה כאילו הוא טעה במסע שבנה את ההכנה הזו עם 14...ד5?! (14...ד6 זה המסע הנכון) נתן סיכויים ללבן אם הוא היה מוצא 17.ד5! כפי ששוחק 17.רג2 העמדה הייתה בערך שווה והם סיימו בתיקו על ידי חזרה על מסעים במסע ה-27. נפומניאשצ'י היה באמת זה שיכול היה להמשיך לשחק, ובהתחשב במשימה שלו בסיבוב האחרון אולי הוא היה צריך לעשות זאת.

קרואנה המשיך להיות בבמצב שבו חובה עליו לנצח בסיבוב הזה כדי שיהיה לו סיכוי למקום הראשון בתחרות והוא הצליח לנצח את פראגנאננדה ראמשבאבו עם הכלים השחורים במשחק מפרך. במשחק כל כך ארוך קשה לבחור את הנקודות העריקות אבל 15.מהח3?! (15.צב1!) העניק לקרואנה יוזמה ועמדתו הפכה די מהר לטובה יותר. 25...פ:ה1 זכה בטיב אבל הותיר את קרואנה עם משימה קשה לפרוץ את העמדה. 40.ו3 נאלץ לפתוח מעט את העמדה אבל העמדה עדיין הייתה שקולה. לאחר חילופי המלכות, קרואנה התחיל להפעיל את הרגלים באגף המלכה ולמרות שהתוכנות לא היו שלמות לגבי הבחירות שלו 67.ג3? הייתה תחילת הקריסה של פראגנאננדה ואחרי 69.רא1? המשחק הסתיים במהרה.

וידיט גוג'ראתי ניסה מעט מול הפתיחה הרוסית של ניג'אט אבסוב אבל אחרי הכנה יסודית ושוויון לשני השחקנים לא הייתה מוטיבציה אמיתית להמשיך לשחק והוסכם על תיקו.

סיבוב ארבעה עשר
גוקש השיג תיקו בקלות מול היקארו נקמורה בסיבוב האחרון של האירוע. פביאנו קרואנה הגיע לעמדה זכויה מול יאן נפומניאשצ'י אבל טעות במסע הראשון לאחר ביקורת הזמן הראשונה אפשרה תיקו במשחק וניצחון של גוקש בתחרות כולה.

קישורים חיצוניים


 FIDE Candidates Tournament 2024 - EVERYTHING You Need To Know!, באתר יוטיוב
 וידאו של הסיבוב הראשון כולל הסברים. ההתחלה בדקה ה-27
 וידאו של הסיבוב השני כולל הסברים. ההתחלה בדקה ה-3
 וידאו של הסיבוב השלישי כולל הסברים. ההתחלה בדקה ה-27
 וידאו של הסיבוב הרביעי כולל הסברים. ההתחלה בדקה ה-40
 וידאו של הסיבוב החמישי כולל הסברים. ההתחלה בדקה ה-41
 וידאו של הסיבוב השישי כולל הסברים. ההתחלה בדקה ה-30
 וידאו של הסיבוב השביעי כולל הסברים. ההתחלה בדקה ה-32
 וידאו של הסיבוב השמיני כולל הסברים. ההתחלה בדקה ה-32
 וידאו של הסיבוב התשיעי כולל הסברים. ההתחלה בדקה ה-33
 וידאו של הסיבוב העשירי כולל הסברים. ההתחלה מיידית
 וידאו של הסיבוב האחד עשר כולל הסברים. ההתחלה בדקה ה-29
 וידאו של הסיבוב השנים עשר כולל הסברים. ההתחלה בדקה ה-33
 וידאו של הסיבוב השלושה עשר כולל הסברים. ההתחלה בדקה ה-31
 וידאו של הסיבוב הארבעה עשר כולל הסברים. ההתחלה בדקה ה-32

הערות שוליים

קטגוריה:תחרויות שחמט ב-2024
2024
קטגוריה:תחרויות שחמט בקנדה